SK Úradný vestník Európskej únie C 83/10

Oznámenie Komisie o oslobodených stranách, v súlade s nariadením Komisie (ES) č. 88/97 o povolení oslobodenia dovozov niektorých častí a súčastí bicyklov s pôvodom v Čínskej ľudovej republike od rozšírenia antidumpingového cla nariadením Rady (ES) č. 71/97, ktoré bolo zavedené nariadením Rady (EHS) č. 2474/93, zachované nariadením Rady (ES) č. 1524/2000 a naposledy zmenené a doplnené nariadením Rady (ES) č. 1095/2005: zmeny názvu a sídla niektorých oslobodených strán

2011/C 83/09

Na základe nariadenia Komisie (ES) č. 88/97 (1) (ďalej len „nariadenie o oslobodení“) sa povoľuje oslobodiť dovoz niektorých častí a súčastí bicyklov s pôvodom v Čínskej ľudovej republike od rozšíreného antidumpingového cla. Uvedené clo je výsledkom rozšírenia antidumpingového cla nariadením Rady (ES) č. 71/97 (2), ktoré bolo uložené nariadením Rady (EHS) č. 2474/93 (3), zachované nariadením Rady (ES) č. 1524/2000 (4) a naposledy zmenené a doplnené nariadením Rady (ES) č. 1095/2005 (5).

V tomto rámci a na základe následných rozhodnutí Komisie bol od rozšíreného antidumpingového cla oslobodený určitý počet výrobcov bicyklov: oslobodenie sa, inter alia, vzťahuje na týchto výrobcov bicyklov:

Azor Bikes (doplnkový kód Taric 8091) (6), BELVE sro (doplnkový kód Taric A535) (7), BH Bicicletas de Alava (doplnkový kód Taric 8963) (8), CHERRI di Cherri Mario & C. snc (doplnkový kód Taric A168) (9), Cicli Esperia SpA (doplnkový kód Taric 8068) (10), Madirom PROD SRL (doplnkový kód Taric A896) (11), Mama spol. sro (doplnkový kód Taric A551) (12), Mara Srl (doplnkový kód Taric 8983) (13), SPDAD, Lda (doplnkový kód Taric A320) (14).

Spoločnosť Azor Bikes informovala Komisiu, že registrované sídlo spoločnosti sa zmenilo zo 7707 AB Balkbrug, Holandsko na Marconistraat 7A, 7903 AG Hoogeveen, Holandsko. Zároveň došlo k oprave uverejneného názvu spoločnosti z Azor Bikes na Azor Bike BV.

Spoločnosť BELVE sro informovala Komisiu, že registrované sídlo spoločnosti sa zmenilo z Palkovičova 5, 915 01 Nové Mesto nad Váhom, Slovenská republika na Holubyho 295, 916 01 Stará Turá, Slovenská republika.

Spoločnosť BH Bicicletas de Alava informovala Komisiu, že oficiálny názov spoločnosti sa zmenil z BH Bicicletas de Alava na Bicicletas de Alava SL. Registrované sídlo spoločnosti je C/ Arcacha, 1, 01006 Vitoria, Španielsko.

Spoločnosť CHERRI di Cherri Mario & C. snc informovala Komisiu, že oficiálny názov spoločnosti sa zmenil z CHERRI di Cherri Mario & C. snc na CHERRI di Cherri Franco & C. SAS.

Spoločnosť Cicli Esperia SpA informovala Komisiu, že registrované sídlo spoločnosti sa zmenilo z Via Bellini Vincenzo, 5, 35131 Padova (PD), Taliansko na Viale Enzo Ferrari 8/10/12, 30014 Cavarzere (VE), Taliansko.

Spoločnosť Madirom PROD SRL informovala Komisiu, že registrované sídlo spoločnosti sa zmenilo z Hipermagazin Decathlon, corp 2, blvd Iuliu Maniu, nr. 546-560, sector 6, 061129 Bucharest, Rumunsko na blvd Liviu Rebreanu 130, 300748 Timisoara, Timis, Rumunsko.

Spoločnosť Mama spol. sro informovala Komisiu, že oficiálny názov spoločnosti sa zmenil z Mama spol. sro na Kellys Bicycles sro.

Spoločnosť Mara Srl informovala Komisiu, že oficiálny názov spoločnosti sa zmenil z Mara Srl na MARA CICLI Srl. Registrované sídlo spoločnosti je via della Pergola n. 5, 21052 Busto Arsizio, Taliansko.

Spoločnosť SPDAD Lda informovala Komisiu, že oficiálny názov a registrované sídlo spoločnosti sa zmenili zo SPDAD Lda, rua do Pinhal, lote 9-12, 4470 Maia, Portugalsko na RGVS Ibérica Unipessoal Lda, rua Central de Mandim, Barca, 4475 023 Maia, Portugalsko.

Komisia po preverení poskytnutých informácií potvrdila, že zmeny v oficiálnych názvoch a registrovaných sídlach spoločností nemajú vplyv na montážne činnosti, pokiaľ ide o ustanovenia nariadenia o oslobodení, a preto sa Komisia domnieva, že tieto zmeny by nemali mať vplyv na oslobodenie od rozšíreného antidumpingového cla.

Z tohto dôvodu by odkazy na spoločnosti Azor Bikes v rozhodnutí Komisie 98/115/ES, BELVE sro v rozhodnutí Komisie 2006/772/ES, BH Bicicletas de Alava v nariadení Komisie (ES) č. 88/97, CHERRI di Cherri Mario & C. snc v rozhodnutí Komisie 2002/134/ES, Cicli Esperia SpA v rozhodnutí Komisie č. 97/447/ES, v oznámení Komisie 2007/C 158/06 a v oznámení Komisie 2008/C 135/04, Madirom PROD SRL v rozhodnutí Komisie 2009/867/ES, Mama spol. sro v rozhodnutí Komisie 2006/22/ES, Mara Srl v rozhodnutí Komisie 98/115/ES a spoločnosti SPDAD Lda v rozhodnutí Komisie 2002/606/ES mali znieť tak, ako je uvedené v nasledujúcej prílohe.

(1) Ú. v. ES L 17, 21.1.1997, s. 17.

(2) Ú. v. ES L 16, 18.1.1997, s. 55.

(3) Ú. v. ES L 228, 9.9.1993, s. 1.

(4) Ú. v. ES L 175, 14.7.2000, s. 39.

(5) Ú. v. EÚ L 183, 14.7.2005, s. 1.

(6) Ú. v. ES L 31, 6.2.1998, s. 25.

(7) Ú. v. EÚ L 313, 14.11.2006, s. 5.

(8) Porovnaj poznámku pod čiarou 1.

(9) Ú. v. ES L 47, 19.2.2002, s. 43.

(10) Ú. v. ES L 193, 22.7.1997, s. 32, Ú. v. EÚ C 158, 11.7.2007, s. 6, Ú. v. EÚ C 135, 3.6.2008, s. 5.

(11) Ú. v. EÚ L 314, 1.12.2009, s. 106.

(12) Ú. v. EÚ L 17, 21.1.2006, s. 16.

(13) Porovnaj poznámku pod čiarou 6.

(14) Ú. v. ES L 195, 24.7.2002, s. 81.